

ที่ มท ๐๘๑๖.๓/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม ๒๕๖๑

เรื่อง ขอเชิญร่วมประชุมวิชาการ “โครงการวัด ประชา รัฐ สร้างสุข สร้างสัปปายะด้วยวิถี 5ส”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือโครงการวัด ประชา รัฐ สร้างสุข สร้างสัปปายะด้วยวิถี 5ส

ที่ วสส 2561/ว 012 ลงวันที่ ๑ ตุลาคม ๒๕๖๑ จำนวน ๑ ฉบับ

ด้วยกรมส่งเสริมการปกครองท้องถิ่น ได้รับแจ้งจากโครงการวัด ประชา รัฐ สร้างสุข สร้างสัปปายะด้วยวิถี 5ส ได้กำหนดการประชุมวิชาการในวันจันทร์ที่ 29 ตุลาคม 2561 เวลา 08.30-16.00 น. ณ หอประชุมพุทธมณฑล ตำบลศาลายา อำเภอพุทธมณฑล จังหวัดนครปฐม และขอเชิญตัวแทนองค์กรปกครองส่วนท้องถิ่นทุกจังหวัด ๆ ละ 3 คน เข้าร่วมการประชุมวิชาการเพื่อนำความรู้ที่ได้ไปถ่ายทอดให้แก่องค์กรปกครองส่วนท้องถิ่นในแต่ละจังหวัด เพื่อให้การดำเนินโครงการเป็นไปอย่างมีประสิทธิภาพต่อไป รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่น จึงขอความร่วมมือจังหวัดแจ้งให้สำนักงานส่งเสริม การปกครองท้องถิ่นมอบหมายผู้แทน จำนวน 1 คน และขอความร่วมมือจังหวัดคัดเลือกผู้แทนขององค์กรปกครองส่วนท้องถิ่นที่ได้สมัครเข้าร่วมโครงการแล้ว จังหวัด ๆ ละ 2 คน เพื่อเข้าร่วมประชุมวิชาการตามวัน เวลา และสถานที่ดังกล่าว ทั้งนี้ ทางโครงการฯ จะรับผิดชอบค่าที่พักในการเข้าร่วมประชุม สำหรับค่าใช้จ่าย ในการเดินทางไปราชการทางโครงการขอความอนุเคราะห์ให้เบิกจ่ายจากต้นสังกัด โดยสามารถลงทะเบียนเข้าร่วมการประชุมได้ทาง <http://goo.gl/forms/cYBIt1fm7zG593fw1> หรือสอบถามรายละเอียดเพิ่มเติมได้ที่โครงการ วัด ประชา รัฐ สร้างสุข สร้างสัปปายะด้วยวิถี 5ส โทรศัพท์หมายเลข 090-551-9922

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 02 241 9000 ต่อ 5312 - 5315

โทรสาร 02 241 9000 ต่อ 218

ผู้ประสานงาน

นางสาวกรรณิกา เทศารินทร์ ๐๘ ๙๖๔๖ ๒๙๘๒